সলমনের ‘সালাম-ই-ইশক’ গানে জমিয়ে নাচ ঐশ্বর্যের

ওয়েব ডেস্ক: বলিউডে এক সময় বহুল আলোচিত ছিল সলমন খান (Salman Khan) ও ঐশ্বর্য রাই বচ্চন (Aishwarya Rai Bachchan) এর সম্পর্ক। তবে বহু বছর আগে সেই অধ্যায়ের ইতি টানার পর আর কখনও প্রকাশ্যে একসঙ্গে দেখা যায়নি তাঁদের।‘হম দিল দে চুকে সনম’ ছবির পরে আর কখনও একসঙ্গে দেখা যায়নি সলমন খান ও ঐশ্বর্যা রাইকে। সলমনকে নিয়ে প্রশ্ন করা হলেও বরাবর এড়িয়ে গিয়েছেন তিনি। প্রাক্তন প্রেমিক সলমন খানের সুপারহিট গান ‘সালাম-ই-ইশক’-এর তালে নাচতে দেখা গেল বচ্চন বধূকে। সঙ্গ দিলেন অভিষেক বচ্চনও (Abhishek Bachchan)। সেই নাচের মুহূর্ত সমাজমাধ্যমে ভাইরাল।

নব্বইয়ের দশকের শেষে সলমন-ঐশ্বর্যর প্রেম ছিল বলিউডের চর্চার কেন্দ্রবিন্দু। টেকেনি সম্পর্ক। সম্প্রতি এক বিয়ের অনুষ্ঠানে যা ঘটল, তা দেখে চক্ষু চড়কগাছ নেটিজেনদের। বিচ্ছেদের গুঞ্জন, পারিবারিক কলহ— গত কয়েক মাস ধরে বচ্চন পরিবারকে নিয়ে চর্চার শেষ নেই। কিন্তু সব জল্পনায় জল ঢেলে এক বিয়ের অনুষ্ঠানে কার্যত আগুন জ্বালালেন ঐশ্বর্য রাই বচ্চন।বিয়ের বাড়িতে অভিষেকের সঙ্গে নাচলেন ঐশ্বর্য। সম্প্রতি মুকেশ অম্বানীর আত্মীয় তথা টেনিস খেলোয়াড় মুদিত দানির বিয়ের আগে সঙ্গীত অনুষ্ঠানে উপস্থিত ছিলেন ঐশ্বর্যা ও অভিষেক।

আরও পড়ুন: রেকর্ড গড়ল ‘ধুরন্ধর’, সিক্যুয়েল মুক্তির আগেই অগ্রিম বুকিংয়ে ঝড়

রং মিলিয়ে পোশাক পরেছিলেন দম্পতি। দু’জনের পরনেই ছিল গাঢ় নীল রঙের পোশাক। অনুষ্ঠানে উপস্থিত ছিলেন নেটপ্রভাবী ওরি। তিনিও তারকাদম্পতির সঙ্গে ছবি তুলে সমাজমাধ্যমে দেন। তবে অভিষেক ও ঐশ্বর্যার নাচের ভিডিয়ো নিয়ে সবচেয়ে আলোচনা হচ্ছে। সেই ভিডিয়োয় দেখা যাচ্ছে, মঞ্চে অম্বানী পরিবারের সদস্যদের সঙ্গে তালে তাল মিলিয়ে নাচছেন ঐশ্বর্যা ও অভিষেক। বিয়ের অনুষ্ঠানের সেই ভাইরাল ভিডিওতে দেখা যাচ্ছে, পরনে জমকালো আনারকলি স্যুট, চুলে সেই চিরচেনা আভিজাত্য। গানের বিট শুরু হতেই ঐশ্বর্যর সেই সিগনেচার স্টেপ আবারও ফিরে এল। পাশে অভিষেক বচ্চনও তাল মেলালেন স্ত্রীর সঙ্গে। সলমন খানের ছবির গানে ঐশ্বর্যর এই সাবলীল নাচ দেখে উপস্থিত অতিথিরাও করতালিতে ফেটে পড়েন।